laion/Wikipedia-Exotic huggingface dataset:
עונת 1977/1978 בבונדסליגה

עונת 1977/1978 הייתה העונה ה-15 של הבונדסליגה, שהיא הליגה הגרמנית הבכירה בכדורגל. העונה החלה ב-6 באוגוסט 1977 והסתיימה ב-29 באפריל 1978. פ.צ. סנט פאולי (בפעם הראשונה בתולדות המועדון), מינכן 1860 ושטוטגרט עלו מהליגה השנייה. פ.צ. קלן זכתה בתואר האליפות עונה בפעם השנייה בתולדות המועדון. היא עברה את בורוסיה מנשנגלדבך בזכות הפרש שערים. פ.צ. קלן זכתה גם בגביע הגרמני על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה, ושלוש קבוצות עלו במקומן. פ.צ. סנט פאולי, מינכן 1860 וזארבריקן ירדו לליגות אזוריות. דיטר מילר (פ.צ. קלן) (בפעם השלישית) וגרד מילר (באיירן מינכן) (בפעם החמישית) שכבשו 24 שערים, זכו בצוותא בתואר מלך השערים של הליגה. נתונים מפורטים מאתר rsssf נתונים מפורטים מאתר bdfutbol
פעילות גופנית בחלל

כמו בכדור הארץ האסטרונאוטים עושים פעילות גופנית בחלל כדי לשמור על הבריאות שלהם. ההבדל היחידי הוא שבחלל זו חובה בשבילם לעשות זאת כיוון שבמידה ולא, ייווצרו להם בעיות בשרירים, בעצמות ותופעות לוואי שעלולות להיווצר עקב חוסר הכבידה שבחלל, ובעזרת פעילות גופנית ניתן למזער את תופעות הלוואי ולהקל על השיקום של האסטרונאוטים בעת חזרתם לכדור הארץ. האסטרונאוטים חייבים לעשות לפחות שעתיים של פעילות גופנית בכל יום, הפעילות שלהם כוללת ריצה על הליכון (שאליו הם נקשרים ברתמות כדי לא לרחף), רכיבה על אופניים והרמת משקולות (נגד קפיץ). אסטרונאוטים במשימות ממושכות במיוחד לובשים מכנסיים מיוחדים שמפעילים לחץ על עצמות הרגליים ומפחיתים את הירידה בצפיפות העצם. ישנה עוד דרך להתמודד עם התופעות הללו, בעזרת כבידה מלאכותית אך היא מצריכה שדה מגנטי חזק מעל הרמה המותרת מבחינה בטיחותית ולכן לא ניתן להשתמש בה בחלל. לחוסר משקל קיים מספר מרובה של השפעות ובהן יש שתיים אשר הן הכי נפוצות. בהיעדר כבידה לא מופעל משקל על שרירי הגב או על שרירי הרגליים הדרושים לעמידה, והם מתחילים להיחלש ולהיקטן. חלקם מתנוונים במהירות וללא תרגול סדיר האסטרונאוטים עלולים לאבד עד 20 אחוזים ממסת השריר שלהם בתוך 11-5 ימים מה שמשפיע על חזרתם לכדור הארץ ולוקח זמן לשקם את השרירים. רקמת העצם מאבדת מסה בשיעור של כאחוז וחצי בחודש בסביבה חסרת כבידה, מכיוון שאין עליה לחץ מכני, בהשוואה לכשלושה אחוזים בעשור אצל אדם בריא בסביבה רגילה. אובדן המסה פוגע בעיקר בחוליות הנמוכות של עמוד השדרה, במפרק הירך ובעצם הירך. בשל השינוי המהיר בצפיפות, העצם עלולה להפוך לשבירה ולהפגין תסמינים דומים לאלה של דלול עצם (אוסטאופורוזיס). גם תהליכי ההרס והבנייה של העצמות משתנים בחלל. על פני כדור הארץ עצמות נהרסות ומתחדשות באופן קבוע באמצעות מערכת מאוזנת היטב של תאים הורסי עצם ותאים בוני עצם. בכל פעם שחלק מרקמת העצם נהרס, שכבות חדשות תופסות את מקומה ושני התהליכים מוצמדים זה לזה. בחלל, לעומת זאת, רואים עלייה בפעילות התאים ההורסים את העצם בעקבות חוסר הכבידה, והעצמות מפורקות למינרלים שנספגים בגוף. אצל אסטרונאוטים נראתה עלייה בפעילות תאיי הריסת העצם, בייחוד באזור האגן, שנושא במרבית העומס בתנאי כבידה רגילים. עם זאת, בשונה מחולי אוסטאופורוזיס (דלול עצמות), אסטרונאוטים ששהו בחלל שלושה-ארבעה חודשים בדרך כלל מחזירים לעצמם את צפיפות העצם התקינה בתוך שנתיים-שלוש בכדור הארץ. המכשור לצורך הפעילות הגופנית מונח על פלטפורמה מוגבהת כדי להפחית את הרעש שהם מייצרים. בתחנת החלל יש שלושה מכשירים עיקריים לפעילות גופנית: (1)- אופני כוח-(Cycle Ergometer)-כמו באופניים רגילים הפעילות העיקרית היא דיווש. הם משמשים למדידת הכושר הגופני בחלל מכיוון שקל לבדוק את קצב הלב וכמה עבודה נעשתה במכשיר. (2)- הליכון-(Treadmill)-הליכה או ריצה על ההליכון זה כמו ללכת על כדור הארץ. הליכה זו הפעילות הכי חשובה כדי לשמור על שרירים ועצמות בריאות. האסטרונאוטים נקשרים ברתמות למשטח ההליכה כדי למנוע מהם לרחף וכדי להפעיל עליהם לחץ המדמה את כוח המשיכה הפועל עלינו בזמן ההליכה על כדור הארץ. (3)- מכשיר התנגדות-(Resistance Exercise Device)-המכשיר מדמה הרמת משקולות, המאפשר לאסטרונאוטים לעשות כפיפות בטן, שכיבות סמיכה וסקוואטים וכדומה. כדי להשתמש בו, האסטרונאוטים מותחים ומסובבים כבלי גומי אשר מחוברים לגלגלות המתנגדים למשיכתם של האסטרונאוטים. גוף האדם בחלל, באתר נאס"א פעילות פיזית בחלל פיזיולוגיית העצם, באתר נאס"א Cementless Titanium Mesh Fixation of Osteoporotic Burst Fractures of the Lumbar Spine Leads to Bony Healing: Results of an Experimental Sheep Model יסודות הרפואה בחלל
קרב אנכיאלו

קרב אנכיאלו (בבולגרית: Битката при Анхиало) התנהל בשנת 708 ליד העיירה פומוריה, כעת בשטח בולגריה. הקרב התנהל בין כוחות האימפריה הביזנטית בפיקוד יוסטיניאנוס השני, קיסר האימפריה הביזנטית ובין כוחות האימפריה הבולגרית הראשונה בפיקודו של טרבל. בשנת 705 טרבל וצבאו סיועו ליוסטיניאנוס לשוב לשלטון לאחר עשר שנות גלות. בתמורה העניק יוסטיניאנוס לבולגרים כמויות גדולות של זהב, כסף, משי והשליטה על הטריטוריה הכלולה בין סטארה זאגורה, סליבן והים השחור. שלוש שנים לאחר שובו לשלטון, ראה עצמו יוסטיניאנוס חזק דיו כדי להשיב לעצמו את השליטה על הטריטוריה הבולגרית. הצבא הביזנטי הגיע למצודת אנכיאלו ונפרס בקרבתה, מבלי לדעת שהבולגרים נמצאים בקרבת מקום. טרבל וחיל הפרשים שלו תקפו את היחידות הביזנטיות הפריפריאליות בעוד חיל הרגלים הבולגרי תקף את המחנה הביזנטיני עצמו. הביזנטינים הובסו, הבולגרים לכדו סוסים, כלי נשק ושבוים רבים. יוסטיניאנוס עצמו ברח לתוך המצודה ומשם הפליג באוניה לקונסטנטינופול. בשנת 711 עורר פיליפוס ורדאניס, בעזרת הכוזרים, מרד נגד יוסטיניאנוס השני וזה נאלץ לבקש את עזרת הבולגרים. הבולגרים שלחו רק שלושת אלפים חיילים ולאחר כמה עימותים הובילו החיילים את יוסטיניאנוס לקונסטנטינופול, שם הוצא להורג. מדיה וקבצים בנושא קרב אנכיאלו בוויקישיתוף ערך זה הוא קצרמר בנושא קרבות. אתם מוזמנים לתרום לוויקיפדיה ולהרחיב אותו.
סימקה 1300/1500

סימקה 1300/1500 היא מכונית משפחתית גדולה שיוצרה על ידי חברת סימקה הצרפתית, בין השנים 1963–1975. המכונית קרויה על פי נפח המנוע (1.3 ליטר ו-1.5 ליטר). יוצרו 712,239 יחידות מהדגמים 1,300 סמ"ק ו-1,500 סמ"ק. בסוף שנת 1966 הוצגו הדגמים "סימקה 1,301" ו"סימקה 1,501". 4 דלתות 5 דלתות סטיישן (Familiale) מנוע 4 צילינדרים, 1,290 סמ"ק המפיק 54 כ"ס, מהירות שיא - 132 קמ"ש מנוע 4 צילינדרים, 1,475 סמ"ק המפיק 69 כ"ס, מהירות שיא - 146 קמ"ש אורך הרכב - 4,460 מ"מ רוחב - 1,600 מ"מ גובה - 1,400 מ"מ בסיס גלגלים - 2,500 מ"מ בלמים מסוג תוף בדגם GLa - תמסורת אוטומטית מנוע 1,290 סמ"ק, המפיק 54 כ"ס מספטמבר 1970: מנוע 1,290 סמ"ק המפיק 60 כ"ס מנוע 1,475 סמ"ק המפיק 70 כ"ס מספטמבר 1970: מנוע 1,475 סמ"ק המפיק 81 כ"ס מידות (אורך - גובה - רוחב - בסיס גלגלים) - זהים לדגמי הסימקה 1,300 וה-1,500 סימקה 1,301 LS סימקה 1,301 GL סימקה 1,301 GLS סימקה 1301 Familiale LS (סטיישן) סימקה 1,501 LS סימקה 1,501 GLS סימקה 1501 Familiale LS (סטיישן) סימקה סימקה 1500 (2:16 דקות), יו-טיוב סימקה 1500 (1:18 דקות), יו-טיוב סימקה 1501 (7:15 דקות), יו-טיוב מדיה וקבצים בנושא סימקה 1300/1500 בוויקישיתוף
מודל המעגל המורכב של הרגשות

מודל המעגל המורכב של הרגשות (באנגלית: A circumplex model of affect) הוא מודל גרפי המציג מצבים רגשיים כהצטלבות בין שני מאפייני על של מצבים רגשיים: עוררות ונעימות. מודל המעגל המורכב של הרגשות נכתב על ידי ג'יימס ראסל בשנת 1980. זהו מודל גרפי המציג מצבים רגשיים. בפועל, זהו מעגל שמשורטט על מערכת צירים המאונכים זה לזה, כאשר הציר האופקי מתאר את רמת הנעימות של הרגש, כאשר בצד החיובי של הציר ממוקמים רגשות נעימים, ובצד השלילי רגשות לא נעימים; הציר האנכי מתאר את רמת העוררות שהרגש מלווה בה, כאשר בצד החיובי של הציר מופיעים רגשות מעוררים ואילו בצד השלילי של הציר מופיעים רגשות שאינם מעוררים. כל שאר הרגשות ממוקמים מסביב למעגל כשילוב בין ארבעת המצבים הנ"ל, ומבוסס על התאוריה לפיה אנשים חווים רגשות בחפיפה (כלומר ניתן להרגיש יותר מרגש אחד בו זמנית) ובאופן מעורפל (כלומר לעיתים קשה לאנשים לאבחן מה הרגש הספציפי אותו הם מרגישים). לטענתו של ראסל, הוכחות מדעיות הובילו את רוב הפסיכולוגים לתאר השפעה רגשית (affect) כמערכת של ממדים כגון חוסר הנאה, מועקה, דיכאון, התרגשות וכו', כאשר כל ממד משתנה באופן עצמאי וללא תלות באחרים. אולם, יש הוכחות אחרות שבשונה מקיום עצמאי, לממדים הרגשיים יש קשר זה לזה במערכת קשרים מורכבת. ההוכחות מעידות על כך שהקשרים הפנימיים הללו יכולים להיות מיוצגים על ידי מודל מרחבי שבו מושגים רגשיים יוצרים מעגל בסדר הבא: הנאה (0 מעלות), התרגשות (45 מעלות), עוררות (90 מעלות), מועקה (135 מעלות), חוסר הנאה (180), דיכאון (225 מעלות), ישנוניות (270 מעלות) ורוגע (315 מעלות). המודל הזה הוצע הן כאופן שבו פסיכולוגים יכולים להציג את המבנה של חוויה רגשית כפי שמוערכת על ידי דיווח עצמי, והן כהצגה של המבנה הקוגניטיבי שבו כל אדם משתמש כדי להמשיג לעצמו את הרגשות. יש מבנה קוגניטיבי להשפעה רגשית אשר מכיל מערכת קטגוריות קוגניטיביות הקשורות ביניהן. המבנה הזה משמש במגוון מצבים, כולל חוויית המצב הרגשי של האדם עצמו והשיפוט של המצב הרגשי של אדם אחר. לפיכך דיווח עצמי על מצב רגשי של אדם הוא משימה דומה לתיוג פרצופים על ידי צלמים והיא יכולה לשמש כאמצעי לחשיפת הדרך שבה הרגשות מומשגים. כל משימה כזו היא בעלת מאפיינים מיוחדים. המאפיינים הללו אשר יכולים לנבוע ממגוון של משימות שונות למראית עין, אשר כל אחת מהן מערבת רגש, הם ככל הנראה מאפיינים של תהליך משותף לכל המשימות. מסקנות מחקרו של ראסל מציע כי התהליך הזה הוא המשגה קוגניטיבית של רגשות. ובנוסף, המאפיינים הידועים של המבנה הקוגניטיבי מתומצתים בצורה נוחה במודל המעגל המורכב של הרגשות. Ressel, J. A. (1980). A circumplex model of affect. J. Personality and Social Psychology, 39, 1161-78. מעבדת ההתפתחות הרגשית, באתר Emotion Development Lab
עונת 1978/1979 בבונדסליגה

עונת 1978/1979 הייתה העונה ה-16 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 1978 והסתיימה ב-9 ביוני 1979. דרמשטאדט 98 (בפעם הראשונה בתולדות המועדון), ארמיניה בילפלד ונירנברג עלו מהליגה השנייה. המבורג זכתה בתואר האליפות עונה בפעם הראשונה בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה, ושלוש קבוצות עלו במקומן. ארמיניה בילפלד, דרמשטאדט 98 ונירנברג ירדו לליגה השנייה לאחר עונה בודדת בליגה הבכירה. קלאוס אלופס (פורטונה דיסלדורף) שכבש 22 שערים זכה בתואר מלך השערים של הליגה. נתונים מפורטים מאתר rsssf נתונים מפורטים מאתר bdfutbol
DKW ג'וניור

DKW ג'וניור (גרמנית: DKW Junior) היא מכונית סופרמיני שיוצרה על ידי יצרנית הרכב הגרמנית DKW בין השנים 1959–1963. אב טיפוס של ה-DKW ג'וניור הוצג ב-1957. דה-קה-וו: DKW) Dampf-Kraft-Wagen) חברת DKW נוסדה ב-1916 כחברה לאביזרי קיטור ומכוניות קיטור. ב-1920 הייתה DKW יצרנית האופנועים הגדולה בעולם. בשנת 1932, אוחדו אאודי, DKW, הורך וונדראר (Wanderer) לחברה אחת - אוטו אוניון AG (Auto Union). סמל החברה - ארבע טבעות שלובות נועד לסמן את איחוד ארבע החברות. קונצרן הרכב הגרמני פולקסווגן רכש את החברה בשנת 1964. אב טיפוס (1957) - מנוע 2 צילינדרים 660 סמ"ק דגם ג'וניור (1959-1962) דגם ג'וניור דה-לוקס (1961-1963) 2 דלתות 2 דלתות קבריולה דגם DKW ג'וניור - מנוע קדמי, 3 צילינדרים, 2 פעימות, 741 סמ"ק, המפיק 25 כ"ס דגם DKW ג'וניור - מנוע קדמי, 3 צילינדרים, 2 פעימות, 796 סמ"ק, המפיק 25 כ"ס תמסורת ידנית - 4 מהירויות מערכת חשמל - 6 וולט מהירות שיא - 114 קמ"ש לדגם הג'וניור מהירות שיא - 116 קמ"ש לדגם הג'וניור דה-לוקס יחס דחיסה 1:7 לדגם הג'וניור יחס דחיסה 1:8 לדגם הג'וניור דה-לוקס אורך הרכב - 3,965 מ"מ, (3,968 מ"מ בדגם הג'וניור דה-לוקס) גובה - 1,430 מ"מ (1,440 מ"מ בדגם הג'וניור דה-לוקס) רוחב - 1,575 מ"מ בסיס גלגלים - 2,175 מ"מ משקל - 700 ק"ג לדגם הג'וניור משקל - 710 ק"ג לדגם הג'וניור דה-לוקס F1 DKW F4 DKW F7 DKW F89 DKW DKW Schnellaster DKW מונזה F11 DKW / DKW F12 F102 DKW אאודי דגם ג'וניר דה-לוקס שנת 1964 (21:17 דקות), יו-טיוב מדיה וקבצים בנושא DKW ג'וניור בוויקישיתוף
עונת 1979/1980 בבונדסליגה

עונת 1979/1980 הייתה העונה ה-17 של הבונדסליגה, שהיא הליגה הגרמנית הבכירה בכדורגל. העונה החלה ב-11 באוגוסט 1979 והסתיימה ב-31 במאי 1980. באייר לברקוזן (בפעם הראשונה בתולדות המועדון), מינכן 1860 ובאייר אורדינגן עלו מהליגה השנייה. באיירן מינכן זכתה בתואר האליפות בפעם החמישית בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה, ושלוש קבוצות עלו במקומן. הרטה ברלין, ורדר ברמן ואיינטרכט בראונשווייג ירדו לבונדסליגה השנייה. קרל היינץ רומניגה (באיירן מינכן) שכבש 26 שערים זכה בתואר מלך השערים של הליגה. מדיה וקבצים בנושא עונת 1979/1980 בבונדסליגה בוויקישיתוף נתונים מפורטים מאתר rsssf נתונים מפורטים מאתר bdfutbol
המדליה הצבאית

המדליה הצבאית (באנגלית: Military Medal מוכר גם בר"ת: MM) הוא עיטור בריטי מדרגה שלישית המוענק לחיילי הכוחות המזוינים של בריטניה או בעלות בריתה ובעבר גם לחברי חבר העמים הבריטי. העיטור ניתן לציון גבורה ניכרת או דבקות במשימה בשעת לחימה והוא נוסד בתור עיטור מקביל לצלב הצבאי, הניתן לדרגות החוגרים. בשנת 1993 בוטל העיטור כאשר הוחלט שהצלב הצבאי יינתן לכלל הדרגות בכוחות המזוינים של בריטניה. העיטור נוסד במרץ 1916 וניתן רטרואקטיבית לתחילת מלחמת העולם הראשונה בשנת 1914. במהלך המלחמה הוענקו כ-115,600 מדליות צבאית מהם הוענק אבזם (המציין הענקה שנייה של העיטור) ל-5,700 חיילים, בנוסף ל-180 חיילים שעוטרו בשני אבזמים וחייל אחד שעוטר בשלושה אבזמים על המדליה הצבאית שלו (כלומר עוטר למעשה ארבע פעמים בעיטור). העיטור הוא בצורת מדליה בקוטר 36 מ"מ, בקדמת המדליה מוצגת דמותו של המונרך המכהן עם תוארו מסביב. העיטור תלוי על סרט כחול בעל שלושה פסים לבנים ושני פסים אדומים ברוחבים שווים במרכזו, זה הוא גם סדר הצבעים המוצגים באות העיטור (גרסה מוקטנת של העיטור אשר נענדת לא באירועים פורמליים). בצדה האחורי של המדליה נכתב "עבור גבורה בשדה הקרב" (FOR BRAVERY IN THE FIELD) בארבע שורות, סביב הכיתוב מוצגים זרי אלון. לעיטור ניתן להוסיף אבזם כסף המציין כפל עיטורים, כלומר הענקה כפולה ויותר של אותו העיטור, בתצורת אות העיטור אבזם זה מיוצג בעזרת סיכה במרכז האות. תיאור העיטור באתר 'מלחמת העולם הראשונה'. (באנגלית).
F11 DKW / DKW F12

F11 DKW / DKW F12 היא מכונית סופרמיני שיוצרה על ידי חברת DKW הגרמנית בין השנים 1963–1965, בדגמי: F11 ו-F12. דה-קה-וו : DKW) Dampf-Kraft-Wagen) חברת DKW נוסדה ב-1916 כחברה לאביזרי קיטור ומכוניות קיטור. ב-1920 הייתה DKW יצרנית האופנועים הגדולה בעולם. בשנת 1932, אוחדו אאודי, DKW, הורך וונדראר (Wanderer) לחברה אחת - אוטו אוניון AG (Auto Union). סמל החברה - ארבע טבעות שלובות נועד לסמן את איחוד בין ארבע החברות. יצרנית הרכב הגרמנית פולקסווגן רכשה את החברה בשנת 1964. בינואר 1963 הושק ה-DKW F12 אשר החליף את דגם הג'וניר דה-לוקס. באוגוסט 1963 הושק דגם ה-F11 DKW שהיה גרסה מופחתת של ה-F12 בשנת 1964 שודרג דגם ה-DKW F12 למנוע 889 סמ"ק המפיק 33 כ"ס. 2 דלתות 2 דלתות - קבריולה מנוע קדמי, 3 צילנדרים, 2 פעימות 889 סמ"ק, המפיק 29 כ"ס, יחס דחיסה 1:7 משנת 1964, מנוע 889 סמ"ק, המפיק 33 כ"ס, יחס דחיסה 1:7.25 תמסורת ידנית - 4 מהירויות בלמי דיסק מלפנים אורך הרכב - 3,968 מ"מ רוחב - 1,575 מ"מ גובה - 1,453 מ"מ גובה - 1,375 מ"מ בדגם הקבריולה 1964 גובה - 1,375 מ"מ בדגם סדאן 1965 בסיס גלגלים - 2,250 מ"מ משקל - 750 ק"ג משקל - 940 ק"ג בדגם הקבריולה שנת 1964 משקל - 970 ק"ג בדגם סדאן, שנת 1965 מנוע קדמי, 3 צילינדרים, 2 פעימות, 795 סמ"ק, 25 כ"ס יחס דחיסה 1:7.25 משקל 730 ק"ג מידות (אורך - רוחב - גובה - בסיס גלגלים) - תואם דגם DKW F12 F1 DKW F4 DKW F7 DKW F89 DKW DKW Schnellaster DKW מונזה DKW ג'וניור F102 DKW אאודי דגם קבריולה F12 (5:53 דקות), יו-טיוב דגם F12 דה-לוקס (5:31 דקות), יו-טיוב דגם F12 (6:52 דקות), יו-טיוב מדיה וקבצים בנושא F11 DKW / DKW F12 בוויקישיתוף
יחיא

יחיא (בערבית: يحيى) הוא ההגייה הערבית לשם "יוחנן". השם הערבי מתייחס בעיקר ליוחנן המטביל (יחיא בן זכריא, يحيى ابن زكريا), שנחשב לאחד מנביאי האסלאם. האם התכוונתם ל... מונא יחיא – אמנית וסופרת גרמניה, ילידת עיראק נאור יחיא – דובר ויועץ תקשורת ישראלי עלי יחיא – מורה ודיפלומט ערבי ישראלי דון יחיא חאג' יחיא אישים ששמם הפרטי הוא יחיא
גריגור דימיטרוב

גריגור דימיטרוב דימיטרוב (בבולגרית: Григор Димитров; נולד ב-16 במאי 1991 בחאסקובו שבבולגריה) הוא טניסאי בולגרי מקצועני. דירוג השיא שלו היה המקום השלישי בעולם (נובמבר 2017) בדירוג סבב ה-ATP, ונכון לינואר 2024, מדורג במקום ה-13. הוא הטניסאי הבולגרי המצליח בכל הזמנים. הישגי השיא של דימיטרוב הם זכייה באליפות סבב המאסטרס העולמי ב-2017 והגעה פעמיים לשלב חצי הגמר בטורנירי גראנד סלאם, באליפות וימבלדון 2014 ובאליפות אוסטרליה הפתוחה 2017. דימיטרוב נולד וגדל בחאסקובו למשפחת ספורטאים. אביו, דימיטר, מאמן טניס, ואמו, מריה, מורה לחינוך גופני ושחקנית כדורעף. בגיל 5 הוא החל להתאמן בטניס מדי יום. בשנת 2007 הצטרף לאקדמיה לטניס של סנצז קסל בספרד. שנה לאחר מכן, הוא עזב לפריז להתאמן באקדמיה לטניס של פטריק מורטוגלו. שם התאמן במשך כ-4 עונות. בשנת 2006 זכה דימיטרוב בטורניר אוראנג'-בול לנוער עד גיל 16. בשנת 2007 הגיע דימיטרוב לגמר טורניר אוראנג'-בול לנוער עד גיל 18. בשנת 2008 זכה דימיטרוב באליפות וימבלדון לנוער ובאליפות ארצות הברית הפתוחה לנוער. ב-8 בספטמבר הוא דורג במקום ראשון בעולם לנוער. באליפות וימבלדון שנערכה ביולי 2014 הגיע דימיטרוב לשלב חצי הגמר. בתחילת הטורניר דורג במקום 11 בעולם. בשלב רבע הגמר ניצח את אנדי מארי מבריטניה (3 בעולם) ב-3 מערכות (1-6, 6-7, 2-6) ובשלב חצי הגמר הוא הפסיד לנובאק ג'וקוביץ' מסרביה (1 בעולם) ב-4 מערכות (4-6, 6-3, 7-6, 7-6) שלבסוף אף זכה בתואר. באליפות בריזביין שנערכה בתחילת ינואר 2017 זכה דימיטרוב בתואר ראשון מאז 2014. בשלב רבע הגמר הוא ניצח את דומיניק תים מאוסטריה (8 בעולם) ב-3 מערכות (3-6, 6-4, 3-6), בשלב חצי גמר הוא ניצח את מילוש ראוניץ' מקנדה (3 בעולם) בשתי מערכות (6-7, 2-6) ובגמר הוא ניצח את קיי נישיקורי מיפן (5 בעולם) ב-3 מערכות (2-6, 6-2, 3-6). שבועיים לאחר מכן, באליפות אוסטרליה הפתוחה הוא הגיע לשלב חצי הגמר. בתחילת הטורניר הוא דורג במקום 15 בעולם. בסיבוב השלישי הוא ניצח את רישאר גאסקה מצרפת (18 בעולם) ב-3 מערכות (3-6, 2-6, 4-6), בסיבוב הרביעי ניצח את דניס איסטומין ב-4 מערכות (6-2, 6-7, 2-6, 1-6) שהדיח את נובאק ג'וקוביץ' כבר בסיבוב השני, מה שנחשב להפתעת האליפות. בשלב רבע הגמר ניצח את דויד גופין מבלגיה (11 בעולם) ב-3 מערכות (3-6, 2-6, 4-6), ובשלב חצי הגמר הפסיד לרפאל נדאל (9 בעולם) ב-5 מערכות (6-3, 5-7, 7-6, 6-7, 6-4) במשחק שערך כ-5 שעות. באפריל 2024 הפסיד בגמר המאסטרס במיאמי ליאניק סינר, בתוצאה 3:6, 1:6. עם הגעתו לגמר, עלה מהמקום ה-12 בעולם למקום התשיעי. בשנת 2013 אישר דימיטרוב את חברותו למריה שרפובה. ביולי 2015 הוא נפרד ממנה. ב-2016 החל לצאת עם הזמרת ניקול שרזינגר. מדיה וקבצים בנושא גריגור דימיטרוב בוויקישיתוף אתר האינטרנט הרשמי של גריגור דימיטרוב (בבולגרית ובאנגלית) גריגור דימיטרוב, ברשת החברתית אקס (טוויטר) גריגור דימיטרוב, ברשת החברתית אינסטגרם גריגור דימיטרוב, באתר olympedia.org גריגור דימיטרוב, באתר ה-ATP גריגור דימיטרוב, באתר ה-ITF גריגור דימיטרוב, באתר גביע דייוויס סער גיט, עכשיו תורי / "נקודות משחק", באתר ynet, 27 באוגוסט 2017 "Rankings Singles". ATP Tour. ספורט, ynet (2024-03-31). "יאניק סינר זכה בטורניר מיאמי - ועלה למקום השני בעולם". Ynet. נבדק ב-2024-04-02.
אנדראה קונסילי

אנדראה קונסילי (נולד ב-27 בינואר 1987) הוא כדורגלן איטלקי המשחק בעמדת השוער בססואולו. כדי לקבל ניסיון בעמדת השוער הראשון, קונסילי הושאל מאטאלנטה לקבוצת סמבנדטסה מהליגה השלישית בעונת 2006/2007. עונה לאחר מכן הושאל לקבוצת הסרייה ב', רימיני. לאחר עונות ההשאלה המוצלחות חזר קונסילי לאטלנטה בתור שוערה הראשי. ב-1 בספטמבר 2014 לאחר 8 עונות באטלנטה, קונסילי חתם בססואולו בעבור שלושה מיליון אירו. קונסילי היה השוער הלאומי בגילאים 16 עד 23 ואף רשם הופעה בודדת בנבחרת האולימפית ב-2008. הוא זומן לראשונה לסגל של הנבחרת הבוגרת ב-15 באוגוסט 2012 על ידי המאמן דאז, צ'זרה פראנדלי, למשחק ידידות נגד אנגליה. אטלנטה אליפות הסרייה ב' (2): 2001/02, 2010/2011 מדיה וקבצים בנושא אנדראה קונסילי בוויקישיתוף אנדראה קונסילי, באתר Transfermarkt אנדראה קונסילי, באתר Soccerway אנדראה קונסילי, באתר WorldFootball.net אנדראה קונסילי, באתר FootballDatabase.eu הפרופיל של קונסילי באתר הרשמי של ססואולו
עונת 1980/1981 בבונדסליגה

עונת 1980/1981 הייתה העונה ה-18 של הבונדסליגה, שהיא הליגה הגרמנית הבכירה בכדורגל. העונה החלה ב-15 באוגוסט 1980 והסתיימה ב-13 ביוני 1981. ארמיניה בילפלד, נירנברג וקרלסרוהה עלו מהליגה השנייה. באיירן מינכן זכתה בתואר האליפות בפעם השנייה ברציפות ובפעם השישית בתולדות המועדון. על ניצחון במשחק הוענקו שתי נקודות. במידה ובסוף העונה מספר קבוצות היו מגיעות לאותו מספר נקודות, הקבוצה עם הפרש השערים הטוב יותר הייתה מקבלת יתרון. הליגה כללה 18 קבוצות. קבוצות שסיימו במקומות ה-16-18 ירדו בסוף העונה לבונדסליגה השנייה, ושלוש קבוצות עלו במקומן. מינכן 1860, שאלקה 04 ובאייר אורדינגן ירדו לבונדסליגה השנייה. קרל היינץ רומניגה (באיירן מינכן) שכבש 29 שערים זכה בתואר מלך השערים של הליגה בפעם השנייה ברציפות. נתונים מפורטים מאתר rsssf נתונים מפורטים מאתר bdfutbol
לאנדרו פארדס

לאנדרו דניאל אלן גונזלס פארדס (בספרדית: Leandro Daniel Alan Gonzáles Paredes, נולד ב-29 ביוני 1994) הוא כדורגלן ארגנטינאי המשחק בעמדת הקשר ברומא ובנבחרת ארגנטינה. פארדס ערך את הופעת הבכורה שלו בבוקה ג'וניורס ב-6 בנובמבר 2010 בניצחון החוץ 0–2 על ארחנטינוס ג'וניורס. ב-29 בינואר 2014 הושאל לקייבו ורונה לשארית עונת 2013-14. ב-19 ביולי פארדס הושאל לרומא מבוקה ג'וניורס עם אופציית רכישה. חודשיים לאחר מכן הוא ערך את הופעת הבכורה שלו במדי רומא כאשר נכנס כמחליף בניצחון הבית 0–2 על הלאס ורונה. ב-8 בפברואר 2015 כבש פארדס את שערו הראשון בקבוצה בניצחון 1–2 על קליארי. ביוני 2015 רומא הודיעה על מימוש אופציית הרכישה והחתימה את פארדס בעבור 6 מיליון אירו. באותה העונה הושאל לאמפולי. ביולי 2017 הוחתם בזניט סנקט פטרבורג הרוסית ל-4 שנים, תמורת 23 מיליון יורו. את שערו האירופי הראשון הבקיע פארדס ב-7 בדצמבר במסגרת הליגה האירופית בניצחון החוץ 1–3 נגד ריאל סוסיאדד. לאחר שמועות רבות על התעניינות בו מצד מילאן וצ'לסי, ב-24 בינואר 2019 נודע כי חתם בפריז סן-ז'רמן מליגת העל הצרפתית תמורת 47 מיליון יורו. ב-31 באוגוסט 2022 הושאל פארדס ליובנטוס לעונה אחת עם אופציית רכישה. ב-16 באוגוסט 2023 פארדס חותם לשנתיים ברומא עם אופציה לעונה נוספת. זניט סנקט פטרבורג אליפות רוסיה: 2018/2019 פריז סן-ז'רמן אליפות צרפת (3): 2018/2019, 2019/2020, 2021/2022 הגביע הצרפתי: 2019/2020, 2020/2021 גביע הליגה הצרפתית: 2019/2020 הסופר קאפ הצרפתי: 2019, 2020, 2022 קופה אמריקה: 2021 גביע העולם: 2022 אישיים הנבחרת המצטיינת בקופה אמריקה: 2019 מדיה וקבצים בנושא לאנדרו פארדס בוויקישיתוף לאנדרו פארדס, ברשת החברתית אקס (טוויטר) לאנדרו פארדס, ברשת החברתית אינסטגרם לאנדרו פארדס, באתר Transfermarkt לאנדרו פארדס, באתר Soccerway לאנדרו פארדס, באתר BDFutbol לאנדרו פארדס, באתר WorldFootball.net לאנדרו פארדס, באתר National Football Teams לאנדרו פארדס, באתר FootballDatabase.eu לאנדרו פארדס, באתר ESPN מיכאל יוכין‏, רומן רוסי: לאנדרו פארדס, היורש של ריקלמה, פוגש את בני יהודה, באתר וואלה, 27 ביולי 2017 פארדס מושאל לקייבו מהליגה האיטלקית לשארית העונה Leandro Paredes joins Zenit, 1 July 2017 Paredes sold outright to FC Zenit, 1 July 2017 שערו האירופי הראשון של פארדס לאנדרו פארדס חוזר לרומא
עקיבא פרבר

עקיבא פרבר (16 בפברואר 1953 – 14 בדצמבר 2016) היה ספורטאי ספורט נכים ישראלי. פרבר נולד בקיבוץ אפק לאליעזר ורבקה פרבר. בגיל צעיר חלה בשיתוק ילדים ועם הקמת מרכז הספורט השיקומי של איל"ן בחיפה, החל להתאמן בספורט נכים. ב-1970 החל להשתתף בתחרויות, התחרה באליפויות ישראל בטניס שולחן לנכים והיה שחיין מצטיין בסגנון חתירה. במסגרת אימוניו היה פעיל גם בכדורסל כיסאות גלגלים ובסייף. במשחקים הפאראלימפיים היידלברג (1972) התחרה בשחייה ובטניס שולחן. במשחה 25 מטר בסגנון חופשי דורג במקום התשיעי ובמשחה 25 מטר בסגנון גב סיים במקום ה-14 ולא העפיל לגמר. בתחרויות טניס שולחן התחרה כשחקן יחיד ובמסגרת משחק זוגות (עם מתי אנג'ל) ובשתי התחרויות סיים ברבע הגמר. במשחקים הפאראלימפיים אטלנטה (1996) התחרה בכדורת דשא, השתתף בחמישה מקצים ולא העפיל למשחקי הגמר. היה אלוף ישראל וחבר נבחרת ישראל בבוצ'ה. ההתאחדות הישראלית לספורט נכים קראה לזכרו את טורניר הבוצ'ה השנתי. בסוף שנות השבעים החל לעבוד בבית לוחמי הגטאות, תחילה בהנהלת חשבונות, ומ-1982 בספריית המוזיאון. בשנות התשעים מונה לאחראי תחום התקשורת במוזיאון. היה נשוי לנחמה פרבר ואב לשתי בנות. בית לוחמי הגטאות אבל על פטירתו הפתאומית של עקיבא פרבר פירוט השתתפותו בתחרויות המשחקים הפאראלימפיים באתר הרשמי של IPC (באנגלית) הפראתון, גיליון 87, ינואר 2023, עמוד 22